*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Ιουλίου 1988

σχετικά με τη βελτίωση της αποτελεσματικότητας των γεωργικών διαρθρώσεων στην Ισπανία, σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ισπανική γλώσσα είναι το μόνο αυθεντικό)

(88/475/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,

Εκτιμώντας:

ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η ισπανική κυβέρνηση ανακοίνωσε, στις 4 Νοεμβρίου 1987, τις ακόλουθες διατάξεις:

- Απόφαση της 17ης Αυγούστου 1987 της αυτόνομης κοινότητας Castilla-Leon σχετικά με την συμπληρωματική αντισταθμιστική αποζημίωση στις ορεινές γεωργικές περιοχές·

- Απόφαση της 31ης Αυγούστου 1987 της αυτόνομης κοινότητας Castilla-la-Mancha σχετικά με τη συμπληρωματική αντισταθμιστική αποζημίωση στις ορεινές γεωργικές περιοχές·

- Διάταγμα 101/1987 της 2ας Σεπτεμβρίου 1987 της αυτόνομης κοινότητας Aragon σχετικά με τη συμπληρωματική αντισταθμιστική αποζημίωση στις ορεινές γεωργικές περιοχές·

- Απόφαση της 23ης Σεπτεμβρίου 1987 της αυτόνομης κοινότητας Canarias, σχετικά με τη συμπληρωματική αντισταθμιστική αποζημίωση στις ορεινές γεωργικές περιοχές·

- Διάταγμα 80/1987 της 30ής Οκτωβρίου 1987 της αυτόνομης κοινότητας Asturias σχετικά με τη συμπληρωματική αντισταθμιστική αποζημίωση στις ορεινές γεωργικές περιοχές·

- Διάταγμα 98/1987 της 18ης Αυγούστου 1987 της αυτόνομης κοινότητας Aragon σχετικά με τις συμπληρωματικές ενισχύσεις στις συλλογικές επενδύσεις για τη βελτίωση των γεωργικών εκμεταλλεύσεων·

- Απόφαση της 7ης Σεπτεμβρίου 1987 της αυτόνομης κοινότητας Aragon σχετικά με τις διατάξεις εκτέλεσης του διατάγματος 98/1987 σε ό,τι αφορά τις συλλογικές επενδύσεις·

- Απόφαση της 15ης Δεκεμβρίου 1987 της αυτόνομης κοινότητας Castilla-Leon σχετικά με τη χορήγηση συμπληρωματικών ενισχύσεων στις συλλογικές επενδύσεις σε ορεινές περιοχές·

ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή αποφασίζει εάν, λαμβανομένων υπόψη των ανωτέρω ανακοινώσεων, οι διατάξεις που αφορούν την εφαρμογή του τίτλου ΙΙΙ του κανονισμού (ΕΟΚ) αριθ. 797/85 στην Ισπανία εξακολουθούν να πληρούν τους όρους για χρηματοδοτική συμμετοχή της Κοινότητας, στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85·

ότι μία διαφορετική για κάθε περιοχή εκτίμηση της συμπληρωματικής αντισταθμιστικής αποζημίωσης που εξαρτάται από τις δημοσιονομικές δυνατότητες σε περιφερειακό επίπεδο δεν ανταποκρίνεται στον στόχο του άρθρου 13 του κανονισμού (ΕΟΚ) αριθ. 797/85 παρά μόνο εάν εξασφαλίζεται κάποια συνέχεια και ομοιογένεια στην εκτίμηση των φυσικών μειονεκτημάτων και στον καθορισμό της αποζημίωσης στο σύνολο των περιοχών·

ότι η παρούσα απόφαση αφορά μόνο τις ενισχύσεις που χορηγούνται στις περιοχές που αναφέρονται στον κοινοτικό κατάλογο των μειονεκτικών γεωργικών περιοχών που εμφαίνεται σε παράρτημα της οδηγίας 86/466/ΕΟΚ του Συμβουλίου (3)·

ότι με την επιφύλαξη των παρατηρήσεων που διατυπώθηκαν παραπάνω, οι ανωτέρω διατάξεις ανταποκρίνονται στους όρους και στόχους του κανονισμού (ΕΟΚ) αριθ. 797/85·

ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι διατάξεις που θεσπίστηκαν για την εφαρμογή του τίτλου ΙΙΙ του κανονισμού (ΕΟΚ) αριθ. 797/85 στην Ισπανία λαμβανομένων υπόψη των περιφερειακών διατάξεων που

ανακοινώθηκαν, εξακολουθούν να πληρούν τους όρους για τη χρηματοδοτική συμμετοχή της Κοινότητας στην κοινή δράση που προβλέπεται στο άρθρο 1 του εν λόγω κανονισμού, στις περιοχές που αναφέρονται στον κοινοτικό κατάλογο των μειονεκτικών γεωργικών περιοχών ο οποίος εμφαίνεται σε παράρτημα της οδηγίας 86/466/ΕΟΚ.

2. Η Ισπανία εξασφαλίζει συνέχεια και ομοιογένεια στην εκτίμηση των μόνιμων φυσικών μειονεκτημάτων και στον καθορισμό των ποσών της συμπληρωματικής αντισταθμιστικής αποζημίωσης στο σύνολο των περιοχών.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 26 Ιουλίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 167 της 26. 6. 1987, σ. 1.

(3) ΕΕ αριθ. L 273 της 24. 9. 1986, σ. 104.